**P Á L Y Á Z ATI F E L H Í V Á S**

**AZ EANM’22 KONGRESSZUSON VALÓ RÉSZVÉTEL TÁMOGATÁSÁRA**

A MONT Izotópdiagnosztikai Alapítvány pályázatot hirdet az EANM’22 Kongresszuson való részvétel támogatására 35 év alatti orvosok, kutatók illetve technológusok részére, akik első szerzős előadást vagy posztert nyújtottak be a kongresszusra.

A MONT Izotópdiagnosztikai Alapítvány a legjobb 3 pályázatot egyenként

**100 000,-Ft**

összegű támogatásban részesíti.

A pályázatban való részvétel feltétele: érvényes MONT tagság.

A kifizetés feltétele a benyújtott előadás vagy poszter elfogadását bizonyító hivatalos visszaigazolás bemutatása.

A pályázatnak tartalmaznia kell:

- a pályázó nevét, elérhetőségét, születési idejét, munkahelyének nevét és címét

- a benyújtott összefoglalót teljes terjedelemben

- utólag, a kézhezvételt követően a benyújtott előadás vagy poszter elfogadásának hivatalos visszaigazolását

A pályázatokat a MONT Alapítványhoz elektronikus úton kell eljuttatni, dr. Schmidt Erzsébet részére a **schmidt.erzsebet@pte.hu** e-mail címre. Az EANM kedvezményes regisztrációjának határideje (jún. 30.) miatt **a pályázatok benyújtásának határideje: 2022. május 30**. A határidő után benyújtott pályázatokat az alapítványnak nem áll módjában elfogadni.

Értesítés az eredményről: legkésőbb jún. 25. 12.00 h.

Az alapítvány kuratóriuma a pályázatokat a szakmai bírálók által felállított szempontok alapján értékeli, melynek eredményéről a pályázókat a megadott elérhetőségeiken fogja értesíteni. A pályázatok kifizetése a szükséges dokumentumok kitöltése, és visszajuttatása után lehetséges.

MONT Alapítvány Kuratóriuma